《经乱后九日游圭峰》
明代·唐元楫

不蹑名峰已十霜，老僧閒坐过重阳。一条旧瀑因风细，万树新松绕径长。

破院云封香缥缈，石台斗近色青苍。醉来未尽登临兴，倚柱高歌学楚狂。

作者简介：唐元楫，字应运，号岩长。新会人。明思宗崇祯十六年（一六四三）进士，授兵部职方司主事，给假南还。值鼎革，坚辞不起，卒年七十八。著有《初筑集》。事见清道光《广东通志》卷七六。